# ATMINTINĖ ABITURIENTUI

* Lietuvių kalbos brandos egzaminas yra valstybinis ir mokyklinis.
* Biologijos, chemijos, fizikos, istorijos, geografijos, matematikos, užsienio kalbos (anglų, vokiečių, rusų, ) ir informacinių technologijų egzaminai yra tik valstybiniai.
* Menų, muzikologijos ir technologijų egzaminai - tik mokykliniai.
* Mokinys lietuvių kalbos brandos egzamino tipą – valstybinį ar mokyklinį – renkasi savo nuožiūra.
* Mokinys, laikantis egzaminus pagrindinės sesijos metu, **iki 2020-11-24 pateikia prašymą, nurodydamas pasirinktus egzaminus bei jų tipą.**  **Pasirinkto** egzamino ar jo tipo vėliau (po 2020-11-24) **keisti neleidžiama.**
* Norint gauti Brandos atestatą, **reikia išlaikyti 2** brandos **egzaminus**
  + lietuvių kalbos egzaminas *– privalomas*;
  + 1 egzaminas *- pasirenkamasis.*

• Mokinys gali**, be lietuvių kalbos, rinktis** ir laikyti **ne daugiau kaip 6** brandos egzaminus.

* **neišlaikiusiam** gimtosios kalbos įskaitos dalykobrandos egzamino **laikyti neleidžiama.**
* Atvykdamas į egzaminą mokinys **privalo turėti asmens tapatybę patvirtinantį dokumentą su nuotrauka** (pasą, asmens tapatybės kortelę arba vairuotojo pažymėjimą.)
* Mokinys prie egzamino patalpos ateina ne vėliau kaip 30 min. iki egzamino pradžios.
* Į egzaminą atsineša tik rašymo priemones (pieštukus, **juodai rašančius** rašiklius) ir papildomas priemones, kurios nurodytos to dalyko egzamino vykdymo instrukcijoje.
* Į egzamino patalpą **įsinešti** **mobilųjį telefoną ir kitus asmeninius daiktus draudžiama.**
* Mokiniui, **vėluojančiam į egzaminą ne daugiau kaip 30 min., užduočių atlikimo laikas nepratęsiamas,** pavėlavimo faktas žymimas protokole.
* Užsienio kalbos egzamino metu vykstant klausymo testui pavėlavusieji į egzamino patalpą neįleidžiami.
* **Pavėlavusiam į egzaminą daugiau kaip 30 min. egzamino laikyti neleidžiama.**
* Mokiniui , neatvykusiam į egzaminą, jo dalį ar jo neišlaikiusiam, kitus egzaminus laikyti leidžiama.
* **Pakartotinė** egzaminų **sesija organizuojama** mokiniams, kuriems egzaminai buvo atidėti, kurie neatvyko į egzaminą dėl pateisinamos priežasties arba **neišlaikė** privalomojo lietuvių kalbos brandos egzamino (valstybinio ar mokyklinio) pagrindinės sesijos metu.
* Neišlaikiusiam lietuvių kalbos egzamino pagrindinės sesijos metu, pakartotinės sesijos metu galima laikyti tik **mokyklinį** egzaminą.
* **Dėl svarbių priežasčių** negalintis laikyti brandos egzaminų nustatytu laiku ne vėliau kaip kitą dieną po egzamino prašymą dėl egzaminų atidėjimo su priežastis paaiškinančiais dokumentais pateikia mokyklos direktoriaus pavaduotojai Stefanijai Šakinienei. Atidėti pasirinkto tipo egzaminai laikomi pakartotinės sesijos metu.
* Pagrindinės sesijos **apeliacinį** prašymą mokyklos direktoriui galima pateikti ne vėliau kaip per 3 darbo dienas, pakartotinės sesijos – per 1 darbo dieną po egzamino rezultatų paskelbimo.
* Apeliantui Brandos atestatas gali būti išduotas tik tada, kai gaunami apeliacijos rezultatai.
* Mokiniai turi rašyti tvarkingai ir įskaitomai:
  + neįskaitomai, netvarkingai, taip pat tik pieštuku parašyti atsakymai **vertinami kaip neteisingi,**
  + ne tam skirtoje vietoje parašyti atsakymai **nevertinami.**
* **Korektūros priemonėmis naudotis neleidžiama.**
* Jeigu mokiniui būtina keisti rašiklį, jis privalo apie tai pasakyti egzamino vykdytojui.
* Egzamino vykdytojai užduočių neaiškina ir nekomentuoja. Jei mokinys mano, kad uždavinyje ar klausime yra klaida, tą klausimą ar uždavinį praleidžia ir sprendžia kitus.
* Pasakinėjantis, besistengiantis gauti neleistinos pagalbos, , įsinešęs į egzamino patalpą mobiliojo ryšio ar kitas informacijos perdavimo-priėmimo priemones
* ar kitaip egzamino **vykdymo** **tvarką pažeidęs mokinys iš egzamino yra šalinamas. Jo darbas nevertinamas.**
* Mokinio brandos egzamino darbas gali būti nevertinamas, jeigu jame rasta necenzūrinių užrašų ar piešinių.